Diari Oficial de la Generalitat Valenciana


Sumari del DOGV 6011, del 12-05-2009 (2009/5067)

Convocatòria de l'Assemblea General ordinària de l'entitat.
-----------------------------------------------------------

### Dades del document

Número de DOGV
:   6011

Data del DOGV
:   12-05-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/5067


Data del document
:   28-04-2009

Organisme emissor
:   Caixa Rural de L'Alcúdia, SCOOP V. Crèd.

Tipus de document
:   Convocatòria

Convocatòria de l'Assemblea General ordinària de l'entitat. [2009/5067]  
El Consell Rector d'esta Caixa Rural, en sessió celebrada el 6 d'abril de 2009, va acordar per unanimitat convocar tots i cadascun dels socis a l'Assemblea General ordinària, que tindrà lloc al Saló Artístic d'aquesta localitat de l'Alcúdia (València), al carrer de Milagro Martí, núm. 2, el dia 2 de juny de 2009, a les 21.30 hores per primera i a les 22.00 hores per segona convocatòria, per a tractar els següents punts de l'orde del dia:  
1r. Informe de la presidència.  
2n. Lectura i aprovació, si és procedent, de l'informe de gestió i dels comptes anuals de l'exercici 2008.  
3r. Lectura de l'informe d'auditoria.  
4t. Proposta i aprovació, si és procedent, d'aplicació de resultats de l'exercici 2008.  
5é. Aprovació, si és procedent, de la liquidació del pressupost d'ingressos i despeses de la Reserva de Formació i Promoció Cooperativa de 2008 i de la proposta del Pla d'Inversions i Despeses de la Reserva de Formació i Promoció Cooperativa per a 2009.  
6é. Acord sobre remuneració d'interessos de les aportacions voluntàries incorporades al capital social dels socis.  
7é. Pròrroga o nomenament d'experts comptables verificadors de comptes independents.  
8é. Autoritzacions diverses i aprovació o ratificació de determinats acords a adoptar o adoptats pel Consell Rector.  
9é. Suggeriments i preguntes.  
10é. Renovació reglamentària del Consell Rector. Les eleccions començaran a les 23.00 hores i finalitzaran a les 24.00 hores del dia 2 de juny de 2009, i això sense perjudici que per insuficiència d'horari l'Assemblea General acorde prorrogar-les.  
11é. Aprovació de l'acta de la sessió o, si s'escau, designació de dos socis per l'Assemblea per a aprovar-la.  
L'Alcúdia, 28 d'abril de 2009.- El president: Cirilo Arnandis Núñez.  
Nota: d'acord amb el que establixen els Estatuts Socials d'esta Caixa Rural i la legislació vigent, els estats financers, l'informe de verificació de comptes anuals, l'informe de gestió, la memòria escrita de les activitats de l'entitat, l'informe d'auditoria i els altres documents que seran sotmesos a la consideració de l'Assemblea, estaran a la disposició dels socis de l'entitat al domicili social d'aquesta, situat a l'Alcúdia (València), avinguda de la Verge de l'Oreto núm. 2; s'establix el següent règim de consultes: de dilluns a divendres de 10.00 a 12.00 hores, des de la publicació de la convocatòria de l'Assemblea i fins que aquesta se celebre. Els socis que ho sol·liciten per escrit tindran dret a rebre de forma immediata i gratuïta còpia de la documentació que serà sotmesa a la consideració de l'Assemblea i abans que aquesta se celebre.